Borg ŉ kind, wen ŉ motor. – ToekomsVenster
by Kariné Taljaard|Published 13/08/2019
Borg ŉ kind,
Daar word tientalle kompetisies van allerlei aard uitgeskryf en dit is goed so. Sommige gebruik asemrowende pryse om mense se belangstelling en ondersteuning te verseker. Ek sien vanoggend ŉ opskrif wat lui – borg ŉ kind, wen ŉ motor.
Ek fel nie ŉ waarde oordeel oor die saak nie, trouens, dis nie asof ek nog nie deel gehad het aan sulke fonds insameling inisiatiewe nie. Behorende tot ŉ gemeente herinner ek my aan iets soortgelyk in die onlangse verlede. Borg die bouprojek, wen ŉ bakkie. Groot was my teleurstelling toe die bakkie ( wat ons bediening baie nodig het) na iemand anders toe gaan.
Ek het net vanoggend gewonder oor ons ( ja my ) motivering. Sou borg ŉ kind sonder die motor genoeg rede wees om deel te wees aan hierdie verdienstelike projek? Moet daar altyd ŉ lokaas wees wat my motiveer om nie een nie, maar tientalle inskrywings te stuur.
Kom ons wees eerlik. Die datum waarop die wenner aangekondig word is voorop in die gedagte. Dit word waarskynlik gedagboek en daar word lekker gekuier oor die prys wat in aantog is. Die kind, sy nood, die nood van tienduisende kinders in Suid Afrika en wêreldwyd, is nie regtig belangrik nie. Die kind het nie ŉ naam nie, sy konteks is onbekend, dit lê op die agtergrond. Dalk begin bid vir die kind wat deur die offervaardigheid van goeie mense ŉ beter kans op die lewe kry.
Dalk nader beweeg aan naweek ouer wees vir kinders wat andersins in ŉ inrigting sou moes agterbly.
Dalk jou naam opsit om as pleegouer op te tree.
Dalk ŉ beursfonds vir verdienstelike kinders ondersteun.
Dalk by die plaaslike skool verneem om daar ŉ kind is wie se skoolfonds nie betaal is nie.
Dalk die kind wat deur jou offervaardigheid ŉ kans op die lewe gegun word se hipotetiese naam voor die Here noem.
Borg ŉ kind….punt.
wen ŉ motor.
Joh.5:41 Ek is nie gesteld op die eer wat mense bewys nie “Kom ek by, maak ek dit, is ek ok, pas […]
Previous post Love is a leap of faith